Hans Olav Lahlum og Selda Ekiz

Lahlums Quiz vol. 3

Hans Olav Lahlum og Selda Ekiz

Lahlums Quiz vol. 3

Forord/bruksanvisning

Ambisjonen var før start at dette skulle være en quizbokserie som inneholder litt færre spørsmål enn konkurrentene, men som til gjengjeld stiller litt mer pedagogiske spørsmål og tar seg tid til en rask utdypning av svarene. Målsetningen var å skrive en quizbok som ikke bare ga interesserte lesere bedre faktakunnskaper, men også bedre forståelse av ulike emner.

Lesernes respons har vært svært positiv, både blant de mange som har kjøpt de to første bøkene, og blant de atskillig færre som har sendt tilbakemeldinger til forlaget og forfatterne. Hovedkonseptet er derfor beholdt uendret for denne tredje boken i serien, selv om forfattere og forlag etter innspill fra leserne har kuttet litt ned på utdypningen av svarene særlig i realfagskapitlene.

Denne tredje boken i serien er organisert på samme måte som de to tidligere, med inndeling i de samme seks «fagene», men nesten alle de 36 undertemaene er byttet ut. Hvert av undertemaene inneholder fortsatt seks enkle, seks middels og seks vanskelige spørsmål, slik at også denne boken skal være velegnet for konkurranse mellom deltakere av ulik alder og på ulikt nivå av forkunnskaper.

Quizkonseptet er kort sagt nesten helt uendret. Et skifte av medforfatter gjør at denne boken likevel er litt annerledes. Da serien skulle starte opp våren 2014, var Newton-programlederen og realfagsguruen Selda Ekiz tiltenkt rollen som min medforfatter. Selda ville svært gjerne være med fra start, men måtte den gang si nei på grunn av andre arbeidsforpliktelser i samme skriveperiode. Katrine Tjølsen var en motivert innbytter som gjorde en fremragende jobb med realfagskapitlene i både bok 1 og 2, men har nå måttet hoppe av prosjektet av hensyn til innspurt med sine universitetsstudier i USA. Dermed er vi med bok 3 tilbake der vi skulle starte, med Selda som ansvarlig for realfagskapitlene. Jeg vil rette en stor takk til Katrine for hennes innsats med de to foregående bøkene – og dernest en like stor takk til Selda for at hun har sagt ja til å hoppe på et tog i fart sammen med meg.

Arbeidet med boken er naturlig nok fordelt ut fra våre ulike utdannelser og kompetanseområder. Dette medfører at jeg har laget spørsmål og svar for fagene 1) Historie og livssyn 2) Språk, kultur og sport 3) Geografi og samfunnsfag samt 4) Året 2015. Selda har laget spørsmål og svar for fagene 5) Informatikk, maskin og mekk samt 6) Matte og naturfag. Fagene våre er svært ulike, og det samme er skrivestilen vår. Vi har ikke gjort noe forsøk på å tilsløre disse forskjellene i stil og innhold, men heller sett på dem som berikende for boken.

Det er forfatternes håp at denne boken vil gi leserne både spennende quizkonkurranser og lærerike timer sammen med familie, venner og/eller medelever. Hvis interessen fra leserne strekker til, håper forfatterne å være tilbake med et volum 4 tidlig i 2017. Eventuelle reaksjoner på volum 3 kan i mellomtiden sendes direkte til forfatterne via e-post hansolahlum@gmail.com og/eller seldaekiz@gmail.com

Gjøvik, 20.01.2016  Hans Olav Lahlum

SPØRSMÅL

1) HISTORIE OG LIVSSYN

Politiske partier i Norge

Lett

Hvilket parti representerer statsminister Erna Solberg? [til svar]

Hvor mange partier var ved utgangen av 2015 representert med statsråder i regjeringen? [til svar]

Hvilket av de åtte partiene på Stortinget er det yngste? [til svar]

Hvilket av de åtte partiene på Stortinget har flest representanter? [til svar]

Hvilket av de åtte partiene på Stortinget het tidligere Bondepartiet? [til svar]

Hva er den høyeste oppslutningen noe parti har oppnådd ved et stortingsvalg i etterkrigstiden: 42,3 %, 48,3 % eller 54,3 %? [til svar]

Middels

Hvilket av de åtte partiene som i dag er representert på Stortinget, er det eldste? [til svar]

Hvilket av de åtte partiene på Stortinget står lengst til venstre politisk? [til svar]

Partiet var i perioden 1993–97 representert på Stortinget av Oslo-politikeren Erling Folkvord, men har aldri fått valgt inn noen representant senere. Hva heter partiet? [til svar]

Arbeiderpartiet hadde statsministeren sammenhengende fra 1935 til 1963. Hvilket parti overtok statsministerposten sommeren 1963? [til svar]

Hvilket parti representerte statsministeren Oscar Torp? [til svar]

Hvilket parti var for ti år siden nest størst på Stortinget? [til svar]

Vanskelig

Hvilket parti har sittet i byrådet i Bergen 14 av de siste 15 årene? [til svar]

Partiet fikk 11,9 % av stemmene ved stortingsvalget i 1945 og 0,0 % ved stortingsvalget i 2013, og forbindes ofte med sin partiavis Friheten. Hva heter partiet? [til svar]

Hvilket parti representerte Steinar Bastesen i åtte år på Stortinget? [til svar]

For hvilket parti ble Peder Kolstad den første statsministeren? [til svar]

Hvilket parti ble dannet av forfatteren Bertram Dybwad Brochmann i 1933? [til svar]

Hvilket parti ga fra seg statsministerposten for (foreløpig) siste gang i 1935? [til svar]

Buddhisme og hinduisme

Lett

I hvilket av dagens land oppsto buddhismen? [til svar]

Når levde buddhismens grunnlegger Siddharta Gautama: På 500-tallet før vår tidsregning, på 100-tallet eller på 600-tallet? [til svar]

Fleip eller fakta: Å avstå fra upassende tale er en av fem grunntanker for etisk livsførsel som alle buddhister bør overholde. [til svar]

Hvor er det et grunnleggende trekk at mennesker deles inn i ulike kaster: I buddhismen, i hinduismen eller i både buddhismen og hinduismen? [til svar]

Fleip eller fakta: En av levereglene som buddhistiske munker og nonner pålegger seg selv, er at de ikke skal spise etter klokken tre om ettermiddagen. [til svar]

En av hovedretningene innenfor buddhismen kalles for theravada. Er den en konservativ eller liberal versjon av buddhismen? [til svar]

Middels

Læren om reinkarnasjon står sentralt både i buddhismen og hinduismen. Hva innebærer reinkarnasjon? [til svar]

Hva avgjøres av et menneskes karma, ifølge buddhismen? [til svar]

Buddhismens sluttmål er en ideell tilstand av ro, harmoni, fred, stabilitet og glede. Hva kalles denne tilstanden? [til svar]

Hvilken avart av hinduismen oppsto, sterkt påvirket av kontakten med islam, i Punjab på 1500-tallet? [til svar]

Både buddhismen og hinduismen er polyteistiske religioner. Hva innebærer det? [til svar]

En elv som innehar en viktig posisjon i hinduismen, renner ut ved den hellige byen Varanasi. Hva heter elven? [til svar]

Vanskelig

Trimurti er en guddommelig treenighet i hinduismen, hvor guden Brahma har rollen som skaperen og guden Vishnu rollen som opprettholderen. Hva heter guden som i Trimurti har rollen som ødeleggeren? [til svar]

108 religiøse skrifter fra tidsrommet 800–400 før vår tidsregning spiller en sentral rolle i hinduismen. Hva kalles disse skriftene? [til svar]

Hvilket land er det eneste utenom India hvor et klart flertall av befolkningen er hinduer? [til svar]

Buddhisme er statsreligion i et land i Sørøst-Asia, hvor opp mot 90 % av befolkningen og over 40 millioner mennesker anslås å være buddhister. Landet er ikke Thailand. Hvilket land er det da? [til svar]

Hva er en pagode? [til svar]

I hinduismen skilles det ofte mellom tre ulike veier til frelse. En av mulighetene er handlingenes vei og en annen hengivelsens vei. Hva kalles den tredje veien? [til svar]

USAs presidenter

Lett

USAs nåværende president heter Barack Obama. Men hvilket parti representerer han? [til svar]

Hvilket år vant Barack Obama sitt første presidentvalg? [til svar]

Hva het presidenten som Barack Obama avløste? [til svar]

Fleip eller fakta: I 1841 døde William Henry Harrison etter mindre enn en måned som president, på grunn av en lungebetennelse han pådro seg under åpningsseremonien. [til svar]

Fleip eller fakta: Ingen stemte mot den første presidenten George Washington da han vant sin første valgseier i 1789. [til svar]

Hvilken tidligere filmskuespiller ble valgt til USAs president i 1980, som historiens eldste nye president? [til svar]

Middels

Hvem var president i USA ved utbruddet av 2. verdenskrig? [til svar]

Han var historiens yngste valgte president i USA, og er den siste amerikanske president som er blitt drept. Hva het han? [til svar]

Presidentvalget i 1992 var foreløpig siste gang hvor en sittende president ble nektet gjenvalg av velgerne. Hva het han? [til svar]

Han var president fra 1993 til 2001 og opplevde betydelig fremgang både innenriks og utenriks, men ble stilt for riksrett etter en av sine mange skandalesaker. Hva het han? [til svar]

Hvilken president ledet USA gjennom borgerkrigen i årene 1861–65? [til svar]

Seks presidenter har representert delstaten New York, som dermed topper listen over hyppigst representerte deltstater sammen med en annen delstat. Hvilken delstat er den andre med seks presidenter? [til svar]

Vanskelig

Hvem var president i USA ved utbruddet av 1. verdenskrig i 1914? [til svar]

Han ble berømt for alt han ikke sa, var svært populær i sin seks år lange presidentperiode på 1920-tallet, men har vært sterkt omstridt senere. Hva het han? [til svar]

Han var nederlagsdømt både til nominasjonskampen og presidentvalget i 1844, men ble en svært viktig president som gjennomførte en større utvidelse av USAs territorium enn noen annen president. Hva het han? [til svar]

Han grunnla det demokratiske partiet og fikk som president 1829–1837 stor betydning for utviklingen i USA, men ble beskyldt for maktmisbruk og spydig kalt «Andrew I». Hva het han? [til svar]

Den siste generalen som ble valgt til president, ble valgt i 1952, og hadde sine meritter fra 2. verdenskrig som sin beste valgkampsak. Hva het han? [til svar]

En ellers lite kjent president fra slutten av 1800-tallet skaper fortsatt rot i nummereringen av USAs presidenter, fordi han er både nummer 21 og 23 der. Hva het mannen som vant valget i 1884, tapte i 1888, men kom tilbake etter en ny valgseier i 1892? [til svar]